钦定古今图书集成/明伦汇编/氏族典/第123卷 > 陈咸
## 钦定古今图书集成/明伦汇编/氏族典/第123卷 > 陈咸

按《宋史陈咸传》：“咸字逢儒，监察御史升卿次子，为叔
父巨卿后。登淳熙二年进士第，调内江县尉，改知果
州南充县。转运司辟主管文字，擢知资州，政以最闻，
改知普州。开禧元年，边事兴，四川宣抚使程松奇其
才，辟主管机宜文字，迁利路转运判官。吴曦叛臣于
金，以咸蜀名士，欲首胁之。咸至后，鏊入帐中，以刀自”
断其结，披缁而出，乃得释归。曦既诛，上表自劾。安丙
寻奏以咸总蜀赋，从之，召为司农少卿，卒。丙列奏其
功，赐谥勤节。